ኮምኒስት ቻይና ብሓፈሻ 89 ሚልዮን አባላት ዘለዉዎ ገዛኢ ውድብ እንትኸውን፥ ካብ መንጎኦም ትሕቲ 23 ሚልዮን ጥራሕ እየን ደቂ እንስትዮ። እዚ ማለት 26 ሚኢታዊ ማለት እዩ። እቲ ዘሕዝን ድማ ኣብ መዋቕር እቲ ውድብ፡ ናብ ላዕሊ ብዝረእኻ መጠን፥ ቁፅሪ እተን ደቂ ኣንስትዮ እናነከየ ምኻዱ እዩ። ድሕሪ እቲ ዝሓለፈ ውድባዊ ጉባኤ፥ ኣብ ማእኸላይ ኮሚቴ እቲ ውድብ ዝተወከላ ደቂ ኣንስትዮ 33 ጥራሕ እየን። እዚ ኣካል ናይቲ ውድብ ኣውራ ዝኾነ ፖሊት ቢሮ (ፈፃሚት ስራሕ) ዝመርፅ እንትኸውን፥ ብምኢታዊ እንትግለፅ 9% እየን። ኣብቲ ፈፃሚት ስራሕ ድማ 25 ደቂ ኣንስትዮ ጥራሕ እየን ዘለዋ። ብሐፈሻ፥ ደቂ ኣንስትዮ ኣብ ፖለቲካ ቻይና ሰይረን ንክኣትዋ ቀሊል ኣይኮነን። እዚ ድማ መንግስቲ ቻይና ማዕርነት ፆታ ንኸረጋግፅ ምስ ዝሓዞ ቅዋምን ካብ ኣወዳት ዝበዝሓ ኣዋልድ ናብ ዩኒቨርሲቲ ዝኣትዋ ምህላወንን ዝፃባእ እዩ። ምንጪ ስእሊ, Getty Images መግለጺ ስእሊ, ኣብቲ ጉባኤ ዝሳተፉ ደቂ ኣንስትዮ 25% ንደቂ ኣንስትዮ ንድሕሪት ዝጎተን ዘሎ እንታይ እዩ?
